open-index/open-wikipedia-markdown huggingface dataset:
சோபனா சமர்து

**சோபனா சமர்து** (Shobhna Samarth 17 நவம்பர் 1916 - 9 பிப்ரவரி 2000) ஓர் இந்தியத் திரைப்பட நடிகையாவார். இயக்குநர் மற்றும் தயாரிப்பாளராகவும் இவர் அறியப்படுகிறார். இவர் இந்தித் திரைப்படத் துறையில் பேசும் திரைப்படங்களின் ஆரம்ப நாட்களில் தனது வாழ்க்கையைத் தொடங்கினார், மேலும் 1950 களில் முன்னணி பாத்திரங்களில் நடித்தார். இவர் மராத்தி சினிமாவில் முதன்முறையாக நடிக்கத் தொடங்கினார். இவரது முதல் இந்தி திரைப்படமான *நிகஹென் நஃப்ரத்* 1935 இல் வெளியிடப்பட்டது. *[[இராம் ராஜ்ஜியா|ராம் ராஜ்யத்தில்]]* (1943) சீதாவின் கதாபாத்திரத்திற்காக இவர் பரவலாக நினைவுகூரப்படுகிறார். 1997 ஆம் ஆண்டில், கலைக்கான பங்களிப்பிற்காக பிலிம்பேர் சிறப்பு விருது வழங்கப்பட்டது.

சமர்த் பின்னர் தனது மகள்களான நூதன் மற்றும் தனுஜா நடித்த  திரைப்படங்களைத் தயாரித்து இயக்கியுள்ளார்.

## ஆரம்ப கால வாழ்க்கை
சோபன 17 நவம்பர் 1916 அன்று பிரித்தானிய இந்தியாவின் பம்பாயில் பிறந்தார். இவரது இயற்பெயர் சரோஜ் சிலோத்திர் ஆகும். இவருடைய  தந்தை பிரபாகர் சிலோத்ரி பம்பாயில் சிலோத்ரி வங்கியைத் தொடங்கிய "முன்னோடி வங்கியாளர்" ஆவார். இவரது பெறோருக்கு இவர் ஒரே குழந்தை ஆவார். இவரின் தாயார் ரத்தன் பாய், 1936 இல், மராத்தியில் ( *ஸ்வராஜ்யாச்சியா சீமேவார்* ) *ஃப்ரீண்டியர்ஸ் ஆஃப் ஃப்ரீடம் படத்தில் நடித்தார்.* சோபனா ஆரம்பத்தில் பம்பாயின் கதீட்ரல் பள்ளியில் ஒரு வருடம் படித்தார். 1928 ஆம் ஆண்டில், இவரின் தந்தை நிதி இழப்பைச் சந்தித்தார், இவரது நிறுவனம் கலைக்கப்பட்டது. பின்னர் குடும்பம் 1931 இல் பெங்களூருக்கு குடிபெயர்ந்தனர், அங்கு சோபனா பால்ட்வின் பெண்கள் மேல்நிலைப் பள்ளியில் பயின்றார் . இவருடைய தாய் ஒரு மராத்தி பள்ளியில் கற்பித்தல் பணியினை மேற்கொண்டார். அந்த ஆண்டு டிசம்பரில், இவரின் தந்தை மாரடைப்பால் இறந்தார், தாயும் மகளும் தனது தாய் மாமாவுடன் தங்குவதற்கு மும்பை சென்றனர். சோபனா ஒரு கான்வென்ட் பள்ளியில் படித்தார், ஆனால் அதற்குள் இவர் படங்களில் சேர்ந்ததால் தனது மெட்ரிகுலேஷன் கல்வியினைத் தொடர முடியவில்லை. இவளுடைய மாமா இவள் திரைப்படங்களில் நடிப்பதை எதிர்த்தார், அதனால் இவரும் இவருடைய தாயும் இவரது வீட்டை விட்டு வெளியேறினர். ). சோபனா கற்பித்தல் பணியினை மேற்கொண்டார் இவர் தனது வருங்கால கணவர் குமார்சன் சமர்த்தை சந்தித்தார், இவர் ஜெர்மனியில் இருந்து திரும்பி வந்து திரைப்படங்களை இயக்குவதில் ஆர்வம் காட்டினார். இவர்கள் நிச்சயதார்த்தம் செய்து கொண்டனர்,பின்னர்  இவர் தனது முதல் படத்தின் வேலைகளைத் தொடங்கினார்.

## தொழில் வாழ்க்கை
சோபனாவின் முதல் திரைப்படம் "*ஆர்பன்சு ஆஃப் சொசைட்டி*" இது 1935 ஆம் ஆண்டில் வெளியானது, இதனை மாஸ்டர் விநாயக் இயக்கினார். இந்தத் திரைப்படம் *நிகாகே நஃபரது அல்லது விலாசி ஈசு வர்*  என்றும் அழைக்கப்படுகிறது.இந்தத் திரைப்படத்தில் நடித்ததற்காக நேர்மறையான விமர்சனங்களைப் பெற்றார். உருது மற்றும் மராத்தியில் தயாரிக்கப்பட்ட இந்த படம் இருமொழிகளில் வெளியானது சோபனா ஒரு நேர்காணலில், படப்பிடிப்பின் போது உருது எதுவும் தெரியாது என்றும், உரையாடல்களை எழுதிவைத்துப் பின்னர் பேசியதாகவும்,பின்னர் தான் அந்த மொழியினைக் கற்றுக் கொண்டதாகவும் கூறினார். இவர் பதின்மூன்று மாதங்கள் கோலாப்பூர் சினெடோனுடன் இருந்தார், ஆனால் ஒரே ஒரு படத்தில் நடித்தார்.

## சான்றுகள்

பகுப்பு:20 ஆம் நூற்றாண்டு இந்தியத் தொழிலதிபர்கள்
பகுப்பு:2000 இறப்புகள்
பகுப்பு:1916 பிறப்புகள்
பகுப்பு:20 ஆம் நூற்றாண்டின் இந்திய நடிகைகள்
பகுப்பு:இந்தித் திரைப்பட நடிகைகள்
பகுப்பு:20 ஆம் நூற்றாண்டு இந்தியப் பெண் தொழிலதிபர்கள்
சோபா தீபக் சிங்

**ஷோபா தீபக் சிங்** (Shobha Deepak Singh) இந்திய  இசை நாடக மேலாளர், புகைப்படம் பிடிப்பவர், எழுத்தாளர், செவ்விசை நடனர் மற்றும் ஸ்ரீராம் பாரதீய கலா கேந்திராவின் இயக்குநர் ஆவார், தில்லி சார்ந்த கலாச்சார அமைப்பான இது அதன் பள்ளிகள் மற்றும் மேடை நிகழ்ச்சிகள் மூலம், இசை மற்றும் கலை நிகழ்ச்சிகளுக்க்கான பரப்புரையில் ஈடுபடுகிறது. சாவ் நடனத்திற்கு புத்துயிர் அளித்ததன் மூலம் இவர் பரவலாக அறியப்படுகிறார். இது ஒடிசாவின் ஒரு பழங்குடி தற்காப்பு நடன வடிவம் ஆகும். கலை மற்றும் கலாச்சாரத்திற்கான அவரது பங்களிப்பிற்காக இந்திய அரசு 1999 ஆம் ஆண்டில் நான்காவது மிக உயர்ந்த குடிசார் விருதான பத்மசிறீ வழங்கியது.

## சுயசரிதை
thumb|ஸ்ரீராம் பாரதிய கலா மையம் .
சோபா அக்டோபர் 21, 1943 அன்று, இந்தியாவின் தலைநகர் புது தில்லியில் பிறந்தார். புதுடெல்லியின் மாடர்ன் பள்ளியில் தனது பள்ளிப் படிப்பை முடித்த பிறகு , 1963 இல் தில்லி பல்கலைக்கழகத்தில் பொருளாதாரத்தில் பட்டம் பெற்றார் மற்றும் 1964 ஆம் ஆண்டில் தனது தந்தையின் நிறுவனமான டெல்லி துணி மற்றும் பொது ஆலையில் மேலாண்மை பயிற்சியாளராக தனது வாழ்க்கையைத் தொடங்கினார். நான்கு ஆண்டுகள் கழித்து, 1967 ல் தீபக் சிங் என்பவரைத் திருமணம் செய்தார், பின்னர், இவர் தில்லி துணி மற்றும் பொது ஆலையில் இருந்து விலகி ஸ்ரீராம் பாரதீய கலா கேந்திராவில் சேர்ந்தார். இது 1952 ஆம் ஆண்டில் இவரது தாயாரினால் துவங்கப்பட்டது. கேந்திராவின் காமினி அரங்கத்தை நிர்வகிக்கும் போது, இவர் இளங்கலை பட்டப்படிப்பைப் பெற தனது படிப்பைத் தொடர்ந்தார் மற்றும் சம்பு மகாராஜ் மற்றும் பிர்ஜு மகராஜ் ஆகியோரின் கீழ் நடனத்தையும், பிஸ்வாஜித் ராய் சவுத்ரி மற்றும் அம்ஜத் அலி கான் ஆகியோரின் கீழ் இசையையும் பயின்றார்.

1992 ஆம் ஆண்டில், தேசிய நாடகப் பள்ளியின் முன்னாள் இயக்குநரும் நவீன இந்திய நாடகத்தின் மிகவும் செல்வாக்கு மிக்க நபர்களில் ஒருவருமான இப்ராஹிம் அல்காசியின் *லிவிங் தியேட்டரில்* சேர்ந்தார், மற்றும் நாடக இயக்குநர் பிரிவினைப் பயின்றார் 1996 இல் அதில் பட்டயம் பெற்றார். இவர் அல்காசியுடன் இணைந்து பணிபுரிந்தார், *திரீ சிஸ்டர்சு , திரீ கிரீக் டிராஜடீசு, எ இசுட்ரீட்கார் னேம்டு டிசயர், டெத் ஆஃப் அ சேல்சுமேன்* ஆகிய படைப்புகளில் அவரது உதவி இயக்குனராகவும் பணிபுரிந்தார். 2011 இல் சுமித்ரா சரத் ராம் இறந்த பிறகு, பாரதீய கலா கேந்திராவின் இயக்குநராக பொறுப்பேற்றார். மேலும் தனது கணவரின் உதவியுடன் கேந்திராவின் செயல்பாடுகளை நடத்தினார்.

இவர் புதுதில்லியில் தனது கணவர் தீபக் சிங்குடன் வசிக்கிறார். இந்தத் தம்பதியருக்கு ஒரு மகள் உள்ளார்.

## மரபு
மிக முக்கியமான பங்களிப்புகளில் ஒன்று, பாரதீய கலா கேந்திராவின் கீழ் இயங்கும் "இசை மற்றும் நடனக் கல்லூரி" ஆகும். இது இந்துஸ்தானி இசையில் பாடல்கள் மற்றும் இசைக்கருவிகள், மெல்லிசை குரல் மற்றும் நடனம் , கதக், பரதநாட்டியம், ஒடிசி, சாவ் நடனம், பாலே மற்றும் சமகால நடனம் போன்ற பிரிவுகளை வழங்குகிறது. ரவிசங்கர், பிர்ஜு மகராஜ், அம்ஜத் அலி கான், சம்பு மகாராஜ் மற்றும் ஷோவான நாராயண் போன்ற பல புகழ்பெற்ற கலைஞர்கள் மற்றும் கலை ஆசிரியர்கள் இந்த அமைப்புடன் தொடர்புடையவர்கள் ஆவர். அவர் புதுடில்லியில் நடத்தப்படும் வருடாந்திர நடன விழாவான *சம்மர் பாலே விழாவின்* அமைப்பாளர் ஆவார். கலையில் சிறந்து விளங்கும் பிர்ஜு மகாராஜ் 2011 இல் தொடக்க விருது,  வாழ்நாள் சாதனையாளருக்கான சுமித்ரா சரத் ராம் விருதையும் பெற்றார்.

## மேற்கோள்கள்

பகுப்பு:1943 பிறப்புகள்
பகுப்பு:வாழும் மக்கள்
பகுப்பு:20 ஆம் நூற்றாண்டு இந்தியப் பெண் தொழிலதிபர்கள்
பகுப்பு:20 ஆம் நூற்றாண்டு இந்தியத் தொழிலதிபர்கள்
பகுப்பு:இந்தியப் புரவலர்கள்
பகுப்பு:இந்தியப் பெண் நடனக் கலைஞர்கள்
பகுப்பு:பத்மசிறீ விருது பெற்ற கலைத் துறையினர்
திருநறையூர் நம்பி கோயில்

**திருநறையூர் நம்பி கோயில்** அல்லது **சீனிவாசப் பெருமாள் கோயில்** அல்லது **நாச்சியார்கோயில்**, தமிழ்நாடு மாநிலம் தஞ்சாவூர் மாவட்டத்தில் கும்பகோணத்தில் இருந்து குடவாசல் செல்லும் வழியில் சுமார் பத்து கிலோமீட்டர் தொலைவில் தெற்கே நாச்சியார்கோயில் எனும் ஊரில் அமைந்துள்ளது. இவ்வூரில் வைணவ திருநரையூர் நம்பி திருக்கோயில் எனும் சீனிவாசப் பெருமாள் கோயில் அமைந்துள்ளது. சோழ நாட்டு பதினான்காவது திருத்தலமாகும். இக்கோவில் விஜயநகர மன்னர்களால் கட்டப்பட்ட ஐந்து ஏக்கர் நிலப்பரப்பில் எழுபத்து ஐந்து அடி உயரமுள்ள ஐந்து நிலையான ராஜகோபுரத்தையும் ஐந்து பிரகாரங்களையும் கொண்டதாகும். இக்கோயிலிலில் நடைபெறும் கல் கருடச் சேவை உலகப் புகழ் பெற்றது. நாச்சியார் கோவிலில் உள்ள திருநரையூர் நம்பி திருக்கோயிலில் ஆண்டுதோறும் நடைபெறும் கல் கருட சேவை புகழ்பெற்றதாகும். இவ்வூரில் தயாரிக்கப்படும் நாச்சியார் கோயில் விளக்கிற்கு புவிசார் குறியீடு  கிடைக்கப்பெற்றுள்ளது

## தல வரலாறு
left|100x150px|thumb|ராஜகோபுரம்
இது சோழர் காலத்தில் கட்டப்பட்ட வைணவ கோயில் ஆகும். பொ.ஊ. ஐந்தாம் நூற்றாண்டில் கோச்செங்கணான் சோழனால் கட்டப்பட்டது. இது ஒருமாடக்கோயில் (யானை ஏற முடியாத கோயில்). இந்த கோவில் 75 மீட்டர் உயரத்தில் அமைக்கப்பட்டுள்ளது. மூலவர் சந்நிதியை அடைய 21 படிகள் ஏறவேண்டும். இந்ததலத்தில் வஞ்சுளவல்லி தாயாருக்கே முதலிடம் எனவே நாச்சியார்கோயில் என அழைக்கப்பட்டது. மேதாவி என்னும் மகரிஷியின் தவப்பயனாய் வஞ்சுள மரத்தடியில் கிடைத்த குழந்தையே வஞ்சளவல்லி ஆவார். வஞ்சளவல்லி பருவகாலம் வந்தபோது எம்பெருமான் தன் ஐந்து அம்சமான சங்கர்ஷணன், ப்பிரத்யும்னன், அநிருத்தன், புருஷோத்தமன் ஐந்து உருவங்களாகி மகரிஷி குடிலுக்கு சென்று விருந்துண்டு கைக்கழுவும் போது நீர் கொடுத்த வஞ்சளவல்லி கைப்பிடிக்க கோபம் கொண்ட மகரிஷி சாபம் கொடுக்க இருந்த நேரத்தில் ஐவர் ஒருவராகி வஞ்சளவல்லியை கரம் பிடித்து மகரிஷியை ஏறிட்டு இரந்து நின்ற கோலத்தில் காட்சி தந்தார். இதே கோலத்தில் கருவறையில் காட்சி தருகிறார்.

## கல்கருட சேவை
left|100x150px|thumb|தூண் மண்டபம்

இராஜகோபுரத்தைக் கடந்து உள்ளே செல்லும்போது தூண் மண்டபம் உள்ளது. அதனை அடுத்து படிகளில் ஏறிச் சென்று மூலவர் கருவறையை அடையலாம். மூலவர் கருவறைக்கு இடது புறம் உள்ள கல் கருடன் சன்னதி உள்ளது. கருட பகவானின்  கல் கருட சேவை புகழ்பெற்றதாகும். இந்த விழா வருடத்தில் மார்கழி மற்றும் பங்குனி மாதங்களில் நடைபெறும். இந்த நிகழ்வின் பொழுது 4 டன் எடையுள்ள கல்லினால் செய்யப்பட்ட கருடாழ்வார் வீதிஉலா நடைபெறும். இதன் சிறப்பு என்னவெனில் இத்தனை எடையுள்ள சிலையை முதலில் 4 பேரும் பின்னர் 8,16,32,64 கடைசியாக 128 பேர் தூக்குவர் . முதலில் வெறும் 4 பேரால் தூக்க முடிந்த அதே சிலையை கோவிலை விட்டு வெளியே வரும்பொழுது 128 பேர் இல்லாவிடில் தூக்கமுடியாது. இதுவே இக்கோவிலின் அதிசய சிறப்பாக கருதப்படுகிறது. நிகழ்ச்சி முடிவில் சிலையை மீண்டும் கோவிலுக்குள் எடுத்து செல்லும் பொழுது சிலை தூக்குவோரின் எண்ணிக்கை 128, 64, 32, 16,8 என குறைந்து இறுதியில் 4 பேர் மட்டும் சிலையை கோவிலுக்குள் எடுத்துச்செல்வர்.

## மேற்கோள்கள்

## வெளி இணைப்புகள்
* நாச்சியார்கோயில் கல் கருடன் சேவை - காணொலி
*வேங்கடம் முதல் குமரி வரை 3/நாச்சியார் கோயில் நாச்சியார்

பகுப்பு:108 திவ்ய தேசங்கள்
பகுப்பு:தஞ்சாவூர் மாவட்டத்திலுள்ள பெருமாள் கோயில்கள்
வெள்ளை வயிற்றுக் கடற்கழுகு

**வெள்ளை வயிறு கடற்கழுகு**  அல்லது **வெண்மார்பு கடற்கழுகு** (*white-bellied sea eagle* அல்லது *white-breasted sea eagle*) என்று அழைக்கப்படுவது பாறுக் குடும்பத்தைச் ஒரு பெரிய பகலாடி கொன்றுண்ணிப் பறவை ஆகும். இதை 1788 ஆம் ஆண்டில் ஜோஹன் ஃப்ரெட்ரிக் க்மெலின் முதலில் விவரித்தார். இது  சாலமன் தீவுகளின் சான்ஃபோர்டின் கடல் கழுகுடன் நெருக்கமாக தொடர்புடையது. மேலும் இவை இரண்டும் நெருங்கிய தொடர்புடைய உயிரினக் குழுவாக கருதப்படுகின்றன.  வயது வந்த இந்த கடற் கழுகுகளின் தலை, மார்பு, அடிவயிறு, பிட்டம் போன்றவை  வெள்ளை நிறத்தில் இருக்கும். முதுகும், சிறகுகளும் கருஞ்சாம்பல் நிறத்தில் இருக்கும். இவை பறக்கும்போது சிறகுகளின் அடிப்பகுதி சரிபாதி வெள்ளை நிறத்திலும் இறகுகள் கருப்பு நிறத்திலும் இருப்பது நன்கு புலப்படும். அனைத்து *[[கடல் கழுகு]]* இனங்களையும் போலவே இதன் வால் குறுகியதாகவும்,  ஆப்பு வடிவத்திலும் இருக்கும். இக் கழுகுகளில் பெண் பறவைகள் ஆண் பறவைகளை விட சற்று பெரியதாக இருகும். மேலும் இவை  நீளமும்,  வரையிலான சிறகுகளுடன்,   எடையுடன் இருக்கும். இந்தக் கழுகுகளில் இளம் பறவைகள் துவக்கத்தில் இதன் பெற்றோரைப் போல தோன்றாது. இளம் பறவைகளின் சிறகுகள் கருப்பு நிறத்துக்கு பதில் கரும்  பழுப்பு நிறமாக தோன்றும். பறக்கும்போது இளம் பறவையின் வால்பகுதி பாதி அளவுக்கு வெண்மை நிறத்துக்கு பதில் கருஞ்சாம்பல் நிறதில் காணப்படும். இவை ஐந்து அல்லது ஆறு வயதுக்குள் படிப்படியாக தன் பெற்றோரின் நிறத்துக்கு மாறும். இந்த பறவையில் ஒலியானது காட்டு வாத்தின் ஓசையை ஒத்து இருக்கும்.

இவை இந்தியா மற்றும் இலங்கையிலிருந்து தென்கிழக்காசியா வழியாக ஆத்திரேலியா வரை கடற்கரைகள் மற்றும் முக்கிய நீர்வழிகளில் வசிக்கின்றன. இந்த கடல் கழுகுகள் தண்ணீருக்கு அருகில் இனப்பெருக்கம் செய்தும் வேட்டையாடி வாழ்ந்தும் வருகின்றது. இவற்றின் உணவில்  மீன் பாதியளவு இடம்பெறுகிறது. இவை வாய்ப்பு கிடைத்தால் இறந்த  பலவகையான விலங்குகளின் இறைச்சியையும் உண்கின்றன. உலகளவில் இவை *தீவாய்ப்பு கவலை குறைந்த இனங்கள்*  என மதிப்பிடப்பட்டாலும், தாய்லாந்து மற்றும் தென்கிழக்கு ஆத்திரேலியாவின் தென்கிழக்கு ஆசியாவின் சில பகுதிகளில் இதன் எண்ணிக்கை குறைந்துள்ளது. இது ஆத்திரேலியாவின் விக்டோரியா மாநிலத்தில் *அச்சுறுத்தலுக்கு உள்ளானதாகவும்*, தெற்கு ஆஸ்திரேலியா, தசுமேனியாவில் *பாதிக்கப்படக்கூடியதாகவும்* தரப்படுத்தப்பட்டுள்ளது. இதன் வாழ்விடத்திற்கு மனித இடையூறு முக்கிய அச்சுறுத்தலாக உள்ளது. இதன் கூடுகளுக்கு அருகில் மனிதர்களின் செயல்பாடுகளாலும், இதன் இனப்பெருக்கம் பாதிக்கிறது. மேலும் கடற்கரைக்கு அருகில் இவை கூடு கட்ட பொருத்தமாக உள்ள மரங்களை வெட்டுவதினாலும் இந்த கழுகுகளின் எண்ணிக்கை குறைய காரணமாகிறது. வெள்ளை வயிற்றுக் கடல் கழுகானது ஆத்திரேலியாவின் பல பகுதிகளில் உள்ள தொல்குடி மக்களால் மதிக்கப்படுகிறது. மேலும் அது குறித்து பல்வேறு நாட்டுப்புறக் கதைகளும் அவர்கள் மத்தியில் உள்ளன.

## மேற்கோள்கள்
 

பகுப்பு:ஆத்திரேலியப் பறவைகள்
பகுப்பு:இந்தியப் பறவைகள்
பகுப்பு:வங்காளதேசப் பறவைகள்
பகுப்பு:கழுகுகள்
ஐ வாஸ் எ டீனேஜ் ஃபெமினிஸ்ட்

***ஐ வாஸ் எ டீனேஜ் ஃபெமினிஸ்ட்*** (*I Was a Teenage Feminist)* அமெரிக்க / கனடிய ஆவணத் திரைப்படம் ஆகும் திரேசு செடர் இயக்கிய இந்த ஆவணத் திரைப்படத்தினை, *அப்பிரண்ட்ய் புரொடக்சன்ஸ்* தயாரித்தது , *விமன் மேக்சு மூவிசுவினால்* விநியோகம் செய்யப்பட்டது . இந்த தலைப்பு 1957 திகில் திரைப்படமான *ஐ வாஸ் எ டீனேஜ் வேர்வூல்ஃப்* பற்றிய நாடகத்தினை தழுவியது. பல இளம், முற்போக்கு பெண்கள் தங்களை பெண்ணியவாதிகளாக அடையாளப்படுத்திக் கொள்ளவும், அந்த அசௌகரியம் எப்படி ஏற்பட்டது என்பதையும் இந்த படம் ஆராய்கிறது. தனிப்பட்ட கதை மற்றும் பெண்ணிய சின்னங்கள் மற்றும் அன்றாட பெண்கள் மற்றும் ஆண்களுடனான நேர்காணல்கள் மூலம், இந்த ஆவணத் திரைப்படம் இன்றைய உலகில் பெண்ணிய அடையாளத்தின் சிக்கலான, பல தலைமுறை தோற்றத்தை ஆவணப்படுத்துகிறது. இந்தத் திரைப்படம் மார்ச் 8, 2005 அன்று ( சர்வதேச மகளிர் தினம் ) கனடாவின் டபிள்யூ நெட்வொர்க்கின் தொலைக்காட்சியில் முதல் காட்சி ஒளிபரப்பானது, மேலும் இது யூதப் பெண்கள் திரைப்பட விழாவின் தேசிய கவுன்சிலில் சிறந்த திரைப்படம் மற்றும் 2006 இல் கராச்சி சர்வதேச திரைப்பட விழாவில் சிறந்த குறிப்புரை வழங்கப்பட்ட ஆவணப் படமாக அறிவிக்கப்பட்டது.

## சுருக்கம்
*ஐ வாஸ் எ டீனேஜ் ஃபெமினிஸ்ட்*, நவீன, இளம் பெண்களிடையே "பெண்ணியவாதி" என்ற வார்த்தையானது எப்படி மற்றும் ஏன் ஒரு பதற்றத்தினை உருவாக்கியுள்ளது என்பதை ஆராய்கிறது. படம் முழுவதும், இயக்குநர் தனது சொந்த போராட்டத்தை இதில் வெளிப்படுத்துகிறார், ஏனெனில் இது நவீன பெண்ணியம் மற்றும் பெண்ணிய இயக்கங்களின் கடந்தகால மறு செய்கைகள் ஆகியவற்றுடன் தொடர்புடையது. *டீச்சர் ஃபெமினிஸ்ட்* என்ற தலைப்பில் திரேசு செடரின் தொடக்கத்தை விளக்குவதற்கு , திரைப்படம் "*ஃப்ரீ டு பீ ... யூ அண்ட் மீ* ",என்பதில் கல்வித் திரைப்படங்களின் காப்பகக் காட்சிகளையும், ஒரு இளைஞனாக திரேசு செடரின் வீட்டு நிகழ்படங்களையும், இசை மற்றும் காட்சிகளையும் பயன்படுத்துகிறது.

திரைப்படம் பெண்ணியத்தின் வரலாறு மற்றும் நவீன கலாச்சாரத்தில் அதன் தாக்கத்தை நன்கு அறியப்பட்ட கல்வியாளர்கள் மற்றும் ஆர்வலர்களின் க்ளோரியா இசுடீனெம், லெட்டி காட்டின் போக்ரெபின், எலைன் அல்வாரெஸ், ஜெனிபர் போஸ்னர், ஜெனிபர் பாம்கார்ட்னர், நான்சி சைபிலியா மற்றும் NYC *ரேடிகல்* சியர்லீடர்ஸ் ஆகியோரின் நேர்காணல்கள் மூலம் பகுப்பாய்வு செய்கிறது. *ஐ வாஸ் எ டீனேஜ் ஃபெமினிஸ்ட்* நியூயார்க் நகரத்தில் ஆண்கள் மற்றும் பெண்களுடன் தெருவில் நேர்காணல் செய்யும் பாணியினைக் கொண்டுள்ளது, "பெண்ணியவாதி" என்ற வார்த்தையில் நேர்மையான விவாதங்களைக் விளக்குகிறது. திரேசு செடர் தனது சொந்த குடும்ப உறுப்பினர்களையும் நண்பர்களையும் இணைத்து, பெண்ணியம் குறித்த அவர்களின் கருத்துக்கள் காலப்போக்கில் எவ்வாறு மாறின என்பதை ஆவணப்படுத்தினார்.

எலன் ரெட்டி மற்றும் ஃபாரெல் பர்க் இருவரும் பாடிய இசைப் பதிப்புகளில் அனி டிஃப்ராங்கோ, லாவாபேபி, ஜினா யங், மோக்ஸி ஸ்டார்பார்க் மற்றும் " ஐ ஆம் வுமன் " ஆகியோர் இசையமைத்துள்ளனர்.

## தயாரிப்பு
திரெக்சி ஃபிலிம்ஸ் என்ற தனது தயாரிப்பு நிறுவனம் மூலம் தெரேஸ் திரேசு செடர் இந்த படத்தை இயக்கி தயாரித்தார். ட்ரிக்ஸி ஃபிலிம்ஸ் தயாரித்த மற்ற ஆவணப்படங்களில் *ஹவ் டூ லூஸ் யுவர் விர்ஜினிட்டி*  *என்ற அம்சமும்,* துருக்கியம் மற்றும் *ஹவ் ஐ லேர்ன்டு டோ ஸ்பீக் துர்கீஷ்* ஆகியன குறிப்பிடத்தகுந்தது. ட்ரிக்ஸி ஃபிலிம்ஸ் தற்போது புரூக்ளின், நியூயார்க்கில் அமைந்துள்ளது.

## சான்றுகள்


பகுப்பு:கனேடியத் திரைப்படங்கள்
பகுப்பு:அமெரிக்கத் திரைப்படங்கள்
பகுப்பு:அமெரிக்க ஆவணப்படங்கள்
பகுப்பு:2005 திரைப்படங்கள்
பகுப்பு:ஆங்கிலத் திரைப்படங்கள்
பகுப்பு:பெண்ணியத் திரைப்படங்கள்
பெண்ணியப் பொருளாதாரம்

**பெண்ணியம் சார்ந்த பொருளாதாரம்** (Feminist economics) என்பது பொருளாதாரம்  பற்றிய முக்கியமான ஆய்வு ஆகும்.  இதில் , பெண்ணிய பொருளாதார ஆராய்ச்சியாளர்கள் கல்வியாளர்கள், ஆர்வலர்கள், கொள்கை கோட்பாட்டாளர்கள் மற்றும் பயிற்சியாளர்கள் அடங்குவர்.  பெரும்பாலான பெண்ணிய பொருளாதார ஆராய்ச்சி , புறக்கணிக்கப்பட்ட தலைப்புகளில் கவனம் செலுத்துகிறது, அதாவது கவனித்தல் வேலை, நெருக்கமான கூட்டாளர் வன்முறை  ஆகியன, அல்லது பொருளாதாரக் கோட்பாடுகளை, தொடர்புகளை சிறந்த ஒருங்கிணைப்பு மூலம் , உரையாடலின் மூலமும் மேம்படுத்தலாம்.பிற பெண்ணிய அறிஞர்கள் பாலின அதிகாரமளித்தல் அளவீடு (GEM), மற்றும் செயல்வல்லமை அணுகுமுறை போன்ற பாலின விழிப்புணர்வு கோட்பாடுகள் போன்ற தரவு சேகரிப்பு மற்றும் அளவீடுகளின் புதிய வடிவங்களில் ஈடுபட்டுள்ளனர்.  பெண்ணியப் பொருளாதாரம் "உள்ளூர், தேசிய மற்றும் நாடுகடந்த சமூகங்களில் குழந்தைகள், பெண்கள் மற்றும் ஆண்களின் நல்வாழ்வை மேம்படுத்துவதை" நோக்கமாகக் கொண்டுள்ளது. 

பெண்ணிய பொருளாதார வல்லுநர்கள் பாரம்பரிய பொருளாதாரத்தின் சமூக கட்டமைப்புகளில் கவனம் செலுத்துகின்றனர், அது எந்த அளவிற்கு நேர்மறை மற்றும் புறவயத்தன்மை  கொண்டது என்று கேள்வி எழுப்புகிறார்கள், மேலும் அதன் மாதிரிகள் மற்றும் முறைகள் எவ்வாறு ஆண்பால் சார்ந்த தலைப்புகள் மற்றும் ஆண்பாலின் மீது ஒருதலைப்பட்சமாக  அனுமானங்கள் மற்றும் முறைகளைக் கொண்டுள்ளன என்பதனை விளக்குகிறார்கள். 

எஸ்டர் போஸ்ரப், மரியான் ஃபெர்பர், ஜூலி ஏ. நெல்சன், மர்லின் வேரிங், நான்சி ஃபோல்ப்ரே, டயான் எல்சன், பார்பரா பெர்க்மேன் மற்றும் ஐல்சா மெக்கே உட்பட பல அறிஞர்கள் பெண்ணியப் பொருளாதாரத்திற்கு பங்களித்திருக்கிறார்கள். வாரிங்கின் 1988 புத்தகமான *இஃப் உமன் கவுண்டட்*, பெரும்பாலும் ஒழுக்கத்தின் "ஸ்தாபக ஆவணம்" என்று கருதப்படுகிறது.   1990 களில் பெண்ணியப் பொருளாதாரம் அதன் பயிற்சியாளர்களுக்கு புத்தகம் மற்றும் கட்டுரை வெளியீட்டு வாய்ப்புகளை உருவாக்க பொருளாதாரத்தில் நிறுவப்பட்ட துணைத் துறையாக போதுமான அளவு அங்கீகரிக்கப்பட்டது. 

## தோற்றம் மற்றும் வரலாறு
ஆரம்பத்தில், பெண்ணிய நெறிமுறையாளர்கள், பொருளாதார வல்லுநர்கள், அரசியல் விஞ்ஞானிகள் மற்றும் அமைப்பு விஞ்ஞானிகள் பெண்களின் பாரம்பரிய வேலைகள் (எ.கா. குழந்தை வளர்ப்பு, நோய்வாய்ப்பட்ட பெரியவர்களைக் கவனித்தல்) மற்றும் தொழில்கள் (எ.கா. நர்சிங், கற்பித்தல்) ஆகியவை ஆண்களைப் பொறுத்தவரை முறையாக மதிப்பீடு செய்யப்படவில்லை என்று வாதிட்டனர். உதாரணமாக, ஜேன் ஜேக்கப்ஸின் "கார்டியன் நெறிமுறையின் " ஆய்வறிக்கை மற்றும் "டிரேடர் நெறிமுறை " க்கு எதிரான வேறுபாடு, பாரம்பரியமாக பெண்களுக்கு ஒதுக்கப்படும் குழந்தைகளைப் பாதுகாத்தல், வளர்ப்பது மற்றும் குணப்படுத்தும் பணிகளை உள்ளடக்கிய பாதுகாவலர் செயல்பாட்டின் மதிப்பீட்டை விளக்க முயன்றது.

1970 ஆம் ஆண்டில், எஸ்டர் போஸ்ரப் *பொருளாதார வளர்ச்சியில் பெண்ணின் பங்கை* வெளியிட்டார் மற்றும் விவசாய மாற்றம், தொழில்மயமாதல் மற்றும் பிற கட்டமைப்பு மாற்றங்களின் பாலின விளைவுகள் பற்றிய முதல் முறையான பரிசோதனையை வழங்கினார். இந்த மாற்றங்கள் பெண்களுக்கு ஏற்படும் எதிர்மறையான விளைவுகளை பொதுவெளிக்கு கொண்டு வந்தன. மேலும், வேலைவாய்ப்பு சமநிலை போன்ற நடவடிக்கைகள் 1970 கள் முதல் 1990 களில் வளர்ந்த நாடுகளில் நடைமுறைப்படுத்தப்பட்டன, ஆனால் இவை வலுவான சமபங்கு மரபுகள் உள்ள நாடுகளில் கூட ஊதிய இடைவெளிகளை அகற்றுவதில் முழுமையாக வெற்றிபெறவில்லை.

1972 இல் பொருளாதாரத் தொழிலில் பெண்களின் நிலை (CSWEP) குழுவினை அமைப்பதன் மூலம் ஆதரிக்கப்பட்டது, பாரம்பரிய பொருளாதாரத்தின் பாலின அடிப்படையிலான விமர்சனங்கள் 1970 மற்றும் 80 களில் தோன்றின.

## சான்றுகள்


பகுப்பு:பெண்ணியப் பொருளாதாரம்
மெட்ராஸ் பிளையிங் கிளப்

**மெட்ராஸ் பிளையிங் கிளப்** (Madras Flying Club)  என்பது இந்தியாவின், திருச்சியில் உள்ள ஒரு விமானக் கல்விக்கழகம் ஆகும். இது பைலட் பயிற்சி, விமானப் பராமரிப்பு மற்றும் கேபின் க்ரூ மேனேஜ்மென்ட் போன்ற படிப்புகளை வழங்குகிறது. இது நாட்டின் பழமையான விமானக் கல்விக்கூடங்களில் ஒன்றாகும். முன்னதாக 19 நவம்பர் 1929 முதல் சென்னை பன்னாட்டு வானூர்தி நிலையத்தில் செயல்பட்டு வந்தது, அங்கிருந்த இட நெருக்கடியின் காரணமாக ஜனவரி 2020 லிருந்து திருச்சிராப்பள்ளி பன்னாட்டு வானூர்தி நிலைய வளாகத்திற்க்கு மாற்றப்பட்டது. 

## வரலாறு
அக்டோபர் 1929 இல், திரு.ஜி.விளாஸ்டோ எனும் பைலட், நாட்டின் இந்தப் பகுதியில் ஆகாய போக்குவரத்தை வளர்க்க விரும்பினார், சென்னையில் ஒரு பறக்கும் கிளப்பை நிறுவும் நோக்கத்திற்காக ஒரு கூட்டத்திற்கு அழைப்பு விடுத்தார். இந்த சந்திப்பு 1929 நவம்பர் 19 அன்று பூந்தமல்லி நெடுஞ்சாலையில் உள்ள மெட்ராஸ் காவலர் நிறுவனத்தில் நடந்தது. திரு.சிட்டி தலைமை வகித்தார். திரு கூப்பர், இந்திய ஏரோ கிளப்பின் அப்போதைய செயலாளர்,
மெட்ராஸில் ஒரு புதிய பறக்கும் கிளப்பை உருவாக்குவது குறித்து அங்கு கூடியிருந்த பெரிய கூட்டத்தில் உரையாற்றினார். ஏப்ரல் 1930 க்குள் ஒரு கிளப்பை உருவாக்கினால், சிவில் விமானப் போக்குவரத்து இயக்குநர் நிதி மற்றும் பிற உதவிகளை வழங்க முடிவு செய்துள்ளார் என்று அவர் வலியுறுத்தியதை தொடர்ந்து மெட்ராஸ் பிளையிங் கிளப் உருவாக்கப்பட்டது. 

4 மார்ச் 1930 அன்று, கிளப்பானது சிவில் விமானப் போக்குவரத்து இயக்குநகத்துடன் இணைக்கப்பட்டது. லெப்டினனட் ஹெ.என். ஹாக்கர் கிளப்பின் முதல் இந்தியரல்லாத விமான பயிற்றுவிப்பாளர் ஆனார். கிளப்பின் முதல் இந்திய தலைமை விமான பயிற்றுவிப்பாளராக முகமது இஸ்மாயில் கான் நியமிக்கப்பட்டார். பல விமானிகளுக்கு பயிற்சி அளித்த இவரிடம் சிலர் தொழில் ரீதியாகவும் இன்னும் சிலர் பொழுதுபோக்கிற்க்காகவும் பயிற்சி பெற்றனர். 1930 களில் காரைக்குடியைச் சேர்ந்த எஸ்.ஏ.ஏ அண்ணாமலை, ஆவுடையப்பன் மற்றும் சோலையப்பன் ஆகியோர் தங்களுக்காக கானாடுகாத்தானில் ஒரு பிளையிங் கிளப்பை நிறுவினர்.

## கல்வி திட்டம்
சென்னை, சத்யபாமா ப‌ல்கலைக்கழகம் மற்றும் பிஷப் ஹீபர் கல்லூரி, திருச்சிராப்பள்ளி உடன் இணைந்து பி.பி.ஏ - ஏவியேஷன் & கிரவுண்ட் ஹேன்டிலிங், பி. எஸ். ஸி - ஏவியேஷன், கமர்சியல் பைலட் ஆகிய கல்வி திட்டங்களை கற்பிப்பதற்க்கு மெட்ராஸ் பிளையிங் கிளப் ஒப்பந்தம் மேற்கொண்டுள்ளது.  

## குறிப்புகள்


பகுப்பு:இந்தியாவில் விமானப் பள்ளிகள்
பகுப்பு:திருச்சிராப்பள்ளியில் அமைந்துள்ள நிறுவனங்கள்
பகுப்பு:நிறுவனங்கள்
பகுப்பு:1929 நிறுவனங்கள்
குன்னக்குடி சுப்பலட்சுமி

**குன்னக்குடி சுப்பலட்சுமி** (*Kunnakudi Subbalakshmi*) (24 ஏப்ரல் 1931 – 21 மார்ச் 2010) பிரபல கர்நாடக இசைப் பாடகி ஆவார். இவர் பிரபல வயலின் கலைஞர் குன்னக்குடி வைத்தியநாதனின் அக்கா ஆவார்.

## ஆரம்ப கால வாழ்க்கை
இவர் சென்னை மாகாணத்தில் முருகன் கோவிலுள்ள குன்னக்குடியில் பிறந்தார்.

இவரின் பெற்றோர் ஸ்ரீ ராமசாமி சாஸ்திரி மற்றும் திருமதி. மீனாட்சி ஆவர். இவரின் தந்தை சமஸ்கிருதத்திலும் தமிழிலும் அறிஞர் ஆவார். அவர் கர்நாடக இசையிலும் கதகலக்ஷேபம் இசையமைப்பாளராகவும் இருந்தார். சுப்பலட்சுமி இளம் வயதிலேயே தனது தந்தையிடமிருந்து தென்னிந்திய பாரம்பரிய இசையைக் கற்றார்.

## தொழில்
சுப்பலட்சுமி தனது தங்கை சுந்தரலட்சுமி மற்றும் குன்னக்குடி வைத்தியநாதன் ஆகியோருடன் சேர்ந்து இசை நிகழ்ச்சிகளை வழங்கத் தொடங்கினார் . சுந்தரலட்சுமி சிறு வயதிலேயே இறந்தார். இவர் காரைக்குடியிலும், குன்னக்குடியிலும் தனி குரல் கச்சேரி கொடுக்கத் தொடங்கினார்.

இவர் 19 வயதில் எஸ். சி. நடேசனை (ஒரு பிராமண ஐயர் குடும்பத்தைச் சேர்ந்தவர்) திருமணம் செய்துகொண்டார். அவர் இராணுவத்தில் இருந்ததால் அவர்கள் அடிக்கடி இடம் பெயர்ந்தார்கள், இது சுப்பலட்சுமியை அகில இந்திய வானொலி மூலம் இசை நிகழ்ச்சிகள் நடத்த வைத்தது . நடேசன் தில்லி, ஐதராபாத், புனே, அகமதுநகருக்கு மாற்றப்பட்டார். சுப்பலட்சுமி ஹைதராபாத் மற்றும் தில்லியில் உள்ள வானொலி மையங்களில் நிகழ்ச்சிகள் நிகழ்த்தினார். அதன் பிறகு, இவரின் கணவர் மகாராஷ்டிரா மாநிலத்தில் உள்ள அகமதுநகருக்கு மாற்றப்பட்டார், அங்கு அவர் 20 ஆண்டுகள் இருந்தார். நிதி நிலை காரணமாக சுப்பலட்சுமியால் தனது திறமையை சித்தரிக்க முடியவில்லை.

இந்த தம்பதிக்கு பத்மினி, லலிதா மற்றும் ராஜேஸ்வரி என்ற மூன்று மகள்கள் இருந்தனர். குடும்பத்தின் நிதி நிலைமை மோசமாக இருந்தது மற்றும் 1984 இல். நடேசன் ஹைதராபாத்திற்கு மாற்றப்பட்டார், அங்கு அவர் ஏஓசியில் பணிபுரிந்து ஓய்வு பெற்றார். சுப்பலட்சுமி அகில இந்திய வானொலியில் 10 ஆண்டுகள் நிகழ்ச்சி நடத்தினார். இந்த தம்பதி செகந்திராபாத் அருகே உள்ள சீதாபல் மண்டியில் தங்கி இசை கற்பிக்கத் தொடங்கினர்.

பின்னர் இருவரும் 2002 ஆம் ஆண்டு சைனிக்பூரிக்கு இடம்பெயர்ந்தனர். இவரின் கணவர் நடேசன் தனது 83 வயதில் 2003 சூன் 21 அன்று இறந்தார். சுப்பலட்சுமி இசை கற்பித்தல் தொடர்ந்தார். சன் டிவி , தூர்தர்ஷன் மற்றும் ஜெயா டிவியில் பல்வேறு இசை நிகழ்ச்சிகளை நடத்தினார்.

தியாகராஜா , முத்துசுவாமி தீக்சிதர், சாம சாஸ்திரி எழுதிய 2500 இக்கும் மேற்பட்ட கீர்த்தனைகள் இவருக்குத் தெரியும். இவருடைய தந்தை எழுதிய பல கீர்த்தனைகளையும் இவர் அறிந்திருந்தார். சங்கீத வித்வானான உப்பலபதி அங்கையாவின் நினைவாக சங்கீத க்ஷீரசாகரம் மற்றும் தியாகராய கான சபை இணைந்து 5 நாள் இசை விழாவை சபாவின் இடத்தில் 2005 இல் ஏற்பாடு செய்தன. மூத்த தாள கலைஞர்கள் ஈடுபட்டனர். 

## விருதுகள்
இவருக்கு 2005 ஆம் ஆண்டில் தமிழக அரசால் கலைமாமணி விருது வழங்கப்பட்டது .

## இறப்பு
சுப்பலட்சுமி 2010 மார்ச் 21 அன்று அதிகாலை 2:10 மணிக்கு ஹைதராபாத்தில் உள்ள ஒரு மருத்துவமனையில் இறந்தார்.

## மேற்கோள்கள்

பகுப்பு:1931 பிறப்புகள்
பகுப்பு:2010 இறப்புகள்
பகுப்பு:ஊர்ப் பெயரால் அறியப்படும் மக்கள்
அர்த்தம்

**அர்த்தம்** (ஆங்கிலம்: Artha; சமஸ்கிருதம்: अर्थ) என்பது இந்திய மெய்யியலில் மனித வாழ்க்கையின் நான்கு குறிக்கோள்களில் ஒன்றாகும். அர்த்தம் என்ற சொல், சூழலைப் பொறுத்து "பொருள், புரிதல், குறிக்கோள், நோக்கம், சாரம்" என பலவாறு பொருட்படும். இந்து மத நூல்களில் அர்த்தம் ஒரு பரந்த கருத்தாகும். கருத்தியலின் படி இச்சொல் பல பொருட்களை உள்ளடக்கியது. இவை அனைத்தும் "வாழ்க்கை வழிமுறைகளைக்" குறிப்பதாகும், அதாவது ஒரு நபரை வாழவேண்டிய நிலையில் இருக்க உதவும் செயற்பாடுகளையும் அதற்குத் தேவையான வளங்களையும் குறிக்கின்றன.

அர்த்தம் என்பது தனிநபர், அரசு என இரண்டிற்கும் பொருந்தும் ஒரு கருத்தாகும். ஒரு தனிநபரின் சூழலில், அர்த்தம் என்பது செல்வம், தொழில், வாழ்க்கைக்கான செயற்பாடு, நிதிப் பாதுகாப்பு மற்றும் பொருளாதார செழிப்பு ஆகியவற்றைக் குறிக்கிறது. அர்த்தத்தை முறையாகப் பின்பற்றுவது மனித வாழ்க்கையின் முக்கியமான குறிக்கோளாக இந்து மத மெய்யியலில் கருதப்படுகிறது. அரசாங்க மட்டத்தில், அர்த்தம் என்பது சமூக, சட்ட, பொருளாதார மற்றும் உலக விவகாரங்களை உள்ளடக்கியது. முறையான அர்த்தசாஸ்திரம் என்பது ஓர் அரசாங்கத்தின் மிக அவசியமான நோக்கமாகக் கருதப்படுகிறது.

இந்து மரபுகளில் அர்த்தம் மனித வாழ்க்கையின் மற்ற மூன்று அம்சங்களும் குறிக்கோள்களுமான தர்மம் (அறம்சார்ந்த, முறையான, நல்லொழுக்க வாழ்க்கை), காமம் (இன்பம், மகிழுணர்வு, நிறையுணர்வு), மோட்சம் (வீடுபேறு, ஞானம்) ஆகியவற்றோடு இணைக்கப்பட்டுள்ளது. ஒன்றோடொன்று இன்றியமையாத இந்நான்கு வாழ்க்கைக் குறிக்கோள்களும் கூட்டாகப் "புருஷார்த்தம்" என்று அழைக்கப்படுகின்றன.

## பரமை
* புருஷார்த்தம்

## தரவுகள்

## வெளி இணைப்புகள்
* இந்து சமய நூல்களில் அர்த்தம்

பகுப்பு:இந்து மெய்யியல் கருத்துருக்கள்
பகுப்பு:இந்து மெய்யியல்
பகுப்பு:சமண மெய்யியல்
பகுப்பு:பௌத்த மெய்யியல்
நாதம் (மங்கோலிய விழா)

**நாதம்** (, பாரம்பரிய மொங்கோலியம்: *நயதும்*, *பொருள் "விளையாட்டுக்கள்"*) என்பது மங்கோலியாவில் கொண்டாடப்படும் ஒரு பாரம்பரியத் திருவிழா ஆகும். மங்கோலியாவில் இத்திருவிழா "எரீன் குர்வன் நாதம்" () என்று அழைக்கப்படுகிறது. இதன் பொருள் "ஆண்களின் மூன்று விளையாட்டுக்கள்" என்பது ஆகும். அந்த மூன்று விளையாட்டுக்கள் மங்கோலிய மல்யுத்தம், குதிரைப் பந்தயம், மற்றும் வில்வித்தை ஆகியவை ஆகும். கோடை காலத்தின் மத்தியில் இத்திருவிழா மங்கோலியா முழுவதும் நடத்தப்படுகிறது. தற்போது வில்வித்தையில் பெண்களும், குதிரைப் பந்தயத்தில் சிறுமிகளும் பங்கேற்கத் தொடங்கியிருக்கின்றனர். எனினும் மல்யுத்தத்தில் அவர்கள் பங்கெடுத்துக் கொள்வதில்லை. 

2010ஆம் ஆண்டு யுனெஸ்கோ இத்திருவிழாவைத் தனது மனிதக் கலாச்சாரப் பாரம்பரியத்தின் பட்டியலில் ஒன்றாகப் பொறித்தது.

## உசாத்துணை

பகுப்பு:சூலை சிறப்பு நாட்கள்
தீபாலி பண்ட் ஜோசி

**தீபாலி பண்ட் ஜோசி** (Deepali Pant Joshi) இந்திய ரிசர்வ் வங்கியின் முன்னாள் நிர்வாக இயக்குநர் (2017 இல் ஓய்வு பெற்றார்). இவர் ஒரு பொருளாதார நிபுணர் மற்றும் பொருளாதார எழுத்தாளர் ஆவார். இவரது தொழில்முறை பொறுப்புகளில் நாணய மேலாண்மைத் துறை, சட்டத் துறை மற்றும் வளாகத் துறை ஆகியவை அடங்கும். தகவல் அறியும் உரிமை சட்டத்தின் கீழ் முதல் மேல்முறையீட்டு அதிகாரியாகவும் , வங்கி பணியாளர் தேர்வாணையத்தின் (ஐபிபிஎஸ்) நிர்வாகக் குழுவில் முன்மொழியப்பட்டவரும், *பாரதீய ரிசர்வ் பேங்க் நோட் முத்ரன் பிரைவேட் லிமிடெட்டின்*  இயக்குநர் குழுவில் ஒருவருராகவும் இருந்தார். ஜோசி ராஜஸ்தானின் இந்திய ரிசர்வ் வங்கியின் பிராந்திய இயக்குநராகவும் பணியாற்றியுள்ளார். நிர்வாக இயக்குநராக நியமிக்கப்படுவதற்கு முன்பு, ஜோசி வாடிக்கையாளர் சேவைத் துறை மற்றும் கிராமப்புற திட்டமிடல் மற்றும் கடன் துறைக்கு பொறுப்பாளராக இருந்தார்.

## ஆரம்ப கால வாழ்க்கை
தீபாலி பந்த் ஜோசி *அலகாபாத் புனித மேரி கான்வென்ட்* மற்றும் அலகாபாத் பல்கலைக்கழகத்தில் கல்வி கற்றார். இவரின் தந்தை, திரு ஜகதீசு மோகன் பண்ட் அலகாபாத் உயர்நீதிமன்றத்தில் வழக்கறிஞராகவும், பின்னர் உத்தரபிரதேச மாநிலத்தின் நிர்வாகியாகவும் அதிகாரப்பூர்வ அறங்காவலராகவும் இருந்தார். இவரின் தாயார் பேராசிரியர் சந்திர பண்ட் அலகாபாத் பல்கலைக்கழகத்தில் வரலாறு பாடம் கற்பித்தார்.

## தனிப்பட்ட வாழ்க்கை
இந்தத் தம்பதியினருக்கு ஜோசி ஒரே குழந்தை. இவர் ராஜீவ் ஜோசி என்பவரை  மணந்தார். இவர்களுக்கு பரிதோசு மற்றும் குணால் என்ற இரண்டு மகன்கள் உள்ளனர்.

## தொழில்
ஜோசி ஹார்வர்ட் பல்கலைக்கழக ஆசியா மையத்தின் சக ஊழியர் ஆவார், அங்கு இவர் நிதி மற்றும் பொருளாதாரம் ஆகிய துறைகளில் முனைவர் பட்டம் பெற்றார். இவர் அலகாபாத் பல்கலைக்கழகத்தில் முனைவர் பட்டம் மற்றும் சட்டம் மற்றும் மேலாண்மை பட்டங்களை பெற்றார் . 1981 இல் இந்திய ரிசர்வ் வங்கியில் நேரடி ஆள்சேர்ப்பின் மூலம் சேர்ந்தார், அதன் பின்னர் ரிசர்வ் வங்கியில் பணியாற்றினார். ஆர்.பி.ஐ ஹைதராபாத்தில் நகர்ப்புற வங்கிகள் மற்றும் நாணய மேலாண்மை மற்றும் நிர்வாகப் பொறுப்புகளில் தலைமைப் பொது மேலாளராக பல முக்கியமான தொழில்முறை பொறுப்புகளை இவர் வகித்துள்ளார். இவர் ஆந்திர மாநிலத்திற்கான வங்கி முறைகேள் திட்டம் மற்றும் தலைமை ஆசிரியர், வங்கியாளர்கள் பயிற்சி கல்லூரி மற்றும் ஆந்திரா வங்கியின் இயக்குநராகவும் இருந்தார். இவர்பு கிராம திட்டமிடல் மற்றும் கடன் துறைக்கு தலைமை பொது மேலாளராகவும் இதற்கு முன்னர் பொறுப்புகளை வ்கித்துள்ளார். இவர் ஒரு சிறந்த எழுத்தாளர் மற்றும் நான்கு குறிப்பிடத்தக்க புத்தகங்களை வெளியிட்டுள்ளார். இவர் விவசாய வங்கி கல்லூரியில் கௌரவ விரிவுரையாளராக உள்ளார் மற்றும் முசோரியில் உள்ள இந்தியத் தலமைப் பணி அகாதமியில், ஹைதராபாத் நிர்வாக ஊழியர் கல்லூரியில் மற்றும் பல இந்திய மற்றும் வெளிநாட்டு பல்கலைக்கழகங்களில் விரிவுரையாற்றினார். இவர் பல முக்கியமான சர்வதேச மாநாடுகளில் இந்திய ரிசர்வ் வங்கியினை பிரதிநிதித்துவப்படுத்தியுள்ளார் மற்றும் G-20 இன் நிதி சேர்க்கை நிபுணர் குழுவில் இந்தியாவின் பிரதிநிதியாக உள்ளார். இவரது கொள்கை நலன்கள் நலன் மற்றும் மேம்பாட்டு பொருளாதாரம், சட்டம் மற்றும் நாணய மேலாண்மை ஆகிய துறைகளில் உள்ளது.

## சான்றுகள்

பகுப்பு:21 ஆம் நூற்றாண்டு இந்தியப் பெண் தொழிலதிபர்கள்
பகுப்பு:20 ஆம் நூற்றாண்டு இந்தியப் பெண் தொழிலதிபர்கள்
பகுப்பு:உத்தரப் பிரதேசப் பெண் அறிவியலாளர்கள்
பகுப்பு:20 ஆம் நூற்றாண்டு இந்தியத் தொழிலதிபர்கள்
பகுப்பு:ஆர்வர்டு பல்கலைக்கழக முன்னாள் மாணவர்கள்
பகுப்பு:1957 பிறப்புகள்
பகுப்பு:இந்திய வங்கியாளர்கள்
பகுப்பு:வாழும் மக்கள்
மங்கோலியக் குதிரை

**மங்கோலியக் குதிரை** (மொங்கோலியம் Адуу, *அடூ*: "குதிரை" அல்லது *மோரி*; அல்லது குதிரைக் கூட்டம் - *அடோ*) என்பது மங்கோலியாவைப் பிறப்பிடமாகக் கொண்ட ஒரு குதிரை வகை ஆகும். செங்கிஸ் கானின் காலத்தில் இருந்தே இவ்வகைக் குதிரைகள் பெரிதாக மாற்றத்திற்கு உள்ளாகவில்லை என்று கூறப்படுகிறது. பாரம்பரிய மங்கோலியப் பாணியில் வாழ்க்கை நடத்தும் நாடோடிகள் இன்றும் 30 இலட்சத்துக்கும் மேற்பட்ட இவ்வகை விலங்குகளை வைத்திருக்கின்றனர். இந்த எண்ணிக்கை மங்கோலியாவின் மக்கட்தொகையை விட அதிகம் ஆகும். மங்கோலியாவில் ஆண்டு முழுவதும் இக்குதிரைகள் வெட்ட வெளியில் வாழ்கின்றன. கோடையில்  முதல் குளிர்காலத்தில்  வரையிலான தட்பவெப்பத்தைத் தாங்கி வாழ்கின்றன. தாமாகவே மேய்ச்சலில் ஈடுபட்டுத் தமக்கான உணவைத் தாமே தேடிக் கொள்கின்றன. குதிரையின் பாலில் இருந்து தேசிய பானமான ''அயிரக்'' தயாரிக்கப்படுகிறது. சில விலங்குகள் மாமிசத்திற்காகக் கொல்லப்படுகின்றன. இது தவிர இவை சவாரி மற்றும் பயண விலங்குகளாகப் பயன்படுத்தப்படுகின்றன. நாடோடிகளின் தினசரி வேலைகள் மற்றும் குதிரைப் பந்தயத்திற்கு இவை பயன்படுத்தப்படுகின்றன.

மங்கோலியப் பேரரசின் 13ஆம் நூற்றாண்டுப் படையெடுப்புகளில் மங்கோலியக் குதிரைகள் முக்கியப் பங்கு வகித்தன.

## உசாத்துணை

பகுப்பு:மங்கோலியாவின் வரலாறு
பகுப்பு:குதிரை இனங்கள்
தேவி கட்கா

**தேவி கட்கா** (Devi Khadka) தற்போது பிரதிநிதிகள் சபையில் உள்ள தோலகாவைச் சேர்ந்த நேபாள கம்யூனிஸ்ட் அரசியல்வாதி ஆவார்.

## வாழ்க்கை மற்றும் தொழில்
தோலகாவின் உள்ளூர்வாசியான தேவி கட்கா,நேபாள உள்நாட்டுப் போரில் பங்கேற்றவர். குறிப்பாக ஆளும் முடியாட்சி அரசாங்கத்திற்கு எதிராக நேபாள கம்யூனிஸ்ட் கட்சி (மாவோயிஸ்ட்) பிரிவில் தேவி கட்கா சேர்ந்தார்.ஏழைகளை ஒடுக்குதல், தன் தந்தையின் உடைமைகளை அபகரித்தல் மற்றும் அவரது சகோதரர் ரித் பட்கூர் கட்கா ஆகியோரை பாதுகாப்புப் படையினர் கொன்றதை மேற்கோள் காட்டி 1990 ஆம் ஆண்டு மக்கள் இயக்கத்தில் முழுமையான முடியாட்சியை தாராளமயமாக்க வலியுறுத்திய போராட்டத்தில் பங்கேற்றார்.  இவர் 1996 ஆம் ஆண்டில்  மாவோயிஸ்டுகள் இயக்கத்தில் சேர்ந்தார்.1990 ஆம் ஆண்டு மக்கள் இயக்கத்தில் முழுமையான முடியாட்சியை தாராளமயமாக்க போராட்டத்தில் பங்கேற்றார். உள்நாட்டுப் போர் வெடித்தவுடன் மக்கள் குடியரசை அறிமுகப்படுத்தத் தொடங்கினார்.

உள்நாட்டுப் போரின் போது, கட்கா மாவோயிஸ்டுடன் தொடர்புடைய அனைத்து நேபாள பெண்கள் சங்கத்தின் (புரட்சிகர) நிறுவனத் தலைவராகப் பணியாற்றினார். 1997 ஆம் ஆண்டில். இவரைக் கைது செய்ய ஆணை பிறப்பிக்கப்பட்டபோது தப்பி ஓடி ஒரு மாதம் மறைந்து வாழ்ந்து வந்தார். பின்னர் நான்கு மாதங்கள் காவல்துறையின் காவலில் வைக்கப்பட்டிருந்தார். இக்காலகட்டத்தில் இவர் பலமுறை பாலியல் பலாத்காரம் செய்யப்பட்டார். 1999 ஆம் ஆண்டில், இவர் தோலகா, சிந்துபால்சோக், ஒகல்தூங்கா மற்றும் சோலுகும்பு ஆகிய பகுதிகளில் இராணுவத் தளபதியாக பணியாற்றினார். இறுதியில் 2002 ஆம் ஆண்டில் இவர் தோலகாவின் மாவோயிஸ்ட் பொதுவுடைமை இயக்க மாவட்டச் செயலாளரானார்.

கட்கா உள்நாட்டுப் போர் முடிவடைந்து 2008 ஆம் ஆண்டில் நேபாள அரசியலமைப்புப் பேரவை நிறுவப்பட்டதிலிருந்து தோலகாவின் மாவோயிஸ்ட் நாடாளுமன்ற உறுப்பினராகப்  பணியாற்றினார்.  இவர் 2011 ஆம் ஆண்டு முதல் 2013ஆம் ஆண்டு வரை, இயல் திட்டமிடல் துறையில் மாநில அமைச்சராகப் பணியாற்றினார். 2017 ஆம் ஆண்டின் பிற்பகுதியில் இருந்து, தோலகாவில் அடிமட்டத்தில் கட்சியின் உறவுகளை வலுப்படுத்த ஜனபரிஷத் நிழல் அரசாங்கத்தை நிறுவுவதில் மாவோயிஸ்ட் முயற்சிகளை கட்கா முன்னெடுத்துச் சென்றார்.
முன்னாள் மாநில அமைச்சர் மற்றும் சிபிஎன் (மாவோயிஸ்ட் மையம்) தலைவர் தேவி கட்கா உள்பட 40 தனிநபர்கள் மீது தோலகா மாவட்ட நீதிமன்றத்தில் கொலை வழக்கு பதிவு செய்யப்பட்டது.

## கொலை வழக்கு சர்ச்சை
கட்கா பல்வேறு சர்ச்சைகளில் சிக்கியுள்ளார். அவற்றில் சில பினவருமாறு, உள்ளாட்சித் தேர்தலின் முதல்கட்டத்திற்கு முன்னதாக கவுரிசங்கர் கிராம சபையின் குல் பகதூர் தமாங் ஒருவரைக் கொன்றது தொடர்பாக மாவட்ட அரசு வழக்கறிஞர் கைலாஷ் தஹால் இந்த கொலை வழக்கைத் தாக்கல் செய்தார்.கவுரிசங்கர் கிராம கவுன்சில் வார்டு எண் 1 இற்கான சிபிஎன்-யுஎம்எல் வேட்பாளர் கோர் தமாங்கின் மகன் தமாங், சிபிஎன் (எம்சி) வீரர்களால் கொல்லப்பட்டார் என்று கூறப்படுகிறது.தமாங்கின் குடும்பத்தினர் அளித்த புகாரின் பேரில் 9 பேரை காவல் துறையினர் கைது செய்து விசாரணை நடத்தினர். இதற்கிடையில், கட்கா, கட்சியின் மத்திய செயலக உறுப்பினர் கங்கா கார்கி மற்றும் மாவட்ட பொறுப்பாளர் பிஷால் கட்கா ஆகியோரை போலீசார் கைது செய்யவில்லை. ஐக்கிய மார்க்சிஸ்ட் -லெனினிஸ்ட் கட்சியின் தோலகா நாடாளுமன்ற உறுப்பினரான சாந்தி பக்ரின், 2002 ஆம் ஆண்டில் கட்கா மாவட்டச் செயலாளராக இருந்தபோது தனது கணவர் புத்தி மான் பக்ரினை மாவோயிஸ்டுகள் கொன்றது குறித்து பேசியுள்ளார்.

## மேற்கோள்கள்


பகுப்பு:வாழும் மக்கள்
பகுப்பு:1979 பிறப்புகள்
பகுப்பு:பெண் போர் வீரர்கள்
பகுப்பு:நேபாள அரசியல்வாதிகள்
சர்வைவர் தமிழ் 1

**சர்வைவர் தமிழ் 1** என்பது பிரபல சர்வைவர் தமிழ் என்ற உண்மைநிலை நிகழ்ச்சியின் முதல் பருவம் ஆகும். இந்த நிகழ்ச்சி 12 செப்டம்பர் 2021 ஆம் ஆண்டு முதல் ஜீ தமிழ் தொலைக்காட்சியில் தினமும் இரவு 9:30 மணிக்கு ஒளிபரப்பாகின்றது. நடிகர் அர்ஜுன்  தொகுத்து வழங்கும் இந்த நிகழ்ச்சியில் 16 போட்டியாளர்கள் கலந்து கொண்டுள்ளனர். இதன் படப்பிடிப்புகள் ஆப்பிரிக்கா நாட்டில் உள்ள சான்சிபார் மற்றும் தன்சானியா போன்ற தீவுகளில் நடைபெறுகின்றது. இந்த நிகழ்ச்சியில் 16 போட்டியாளர்கள் குறைந்தபட்சம் 90 நாட்கள் போட்டியில் கலந்து கொண்டு வெற்றி பெறுபவர் ₹1 கோடி ரொக்கப் பரிசைப் பெறுவார்.

## போட்டியாளர்கள்

படிமம்:Vijayalakshmi Agathiyan at Chennai 600028 – 2 Press Meet.jpg|விஜயலட்சுமி
படிமம்:Actor Nandha at the Athithi Audio Launch.jpg|நந்தா
படிமம்:Vikranth.jpg|விக்ராந்த்


இந்த நிகழ்ச்சி தொடங்குவதற்கு முன் விஜயலட்சுமி, நந்தா துரைராஜ், விக்ராந்த், பெசன்ட் ரவி, விஜே பார்வதி, காயத்திரி ரெட்டி, உமாபதி ராமையா, சிருஷ்டி டங்கே மற்றும் லேடி காஷ் போன்ற 16 போட்டியாளர்களில் 8 பேரை பிரபலங்களை ஜீ தமிழ் தொலைக்காட்சி வெளிப்படுத்தியது.

## சர்வைவர் சிறப்பு காட்சி
தினசரி தொலைக்காட்சியில் 40 நிமிட அத்தியாயங்கள் ஒளிபரப்பப்பட்ட பிறகு, ஜீ5 என்ற ஓடிடி தளத்தில் சர்வைவர் அன்கட் வெளியிடபடுகிறது. இது நீண்ட நீண்ட அத்தியாய நேரத்தைக் கொண்ட தொலைக்காட்சியில் ஒளிபரப்பப்படாத நிகழ்வுகள் அல்லது காட்சிகளை வழங்குகிறது.

## சர்வதேச ஒளிபரப்பு
* இந்த தொடர் ஜீ தமிழ் மற்றும் ஜீ தமிழ் எச்டி (உயர் வரையறு தொலைக்காட்சி) மூலம் உலகம் முழுதுவதும் ((ஆசியா: இலங்கை, தென்கிழக்காசியா), ஐரோப்பா, அமெரிக்காக்கள், மத்திய கிழக்கு நாடுகள்) போன்ற நாடுகளில் பார்க்க முடியும்.
* இந்த தொடரின் பகுதிகள் ஜீ5 என்ற இணைய மூலமாகவும் பார்க்கலாம்.

## மேற்கோள்கள்

## வெளி இணைப்புகள்
* 

பகுப்பு:ஜீ தமிழ்த் தொலைக்காட்சி நிகழ்ச்சிகள்
பகுப்பு:தமிழ்த் தொலைக்காட்சி நிகழ்ச்சிகள்
பகுப்பு:தமிழகத்தின் தொலைக்காட்சி நிகழ்ச்சிகள்
பகுப்பு:தமிழ் உண்மைநிலை தொலைக்காட்சி நிகழ்ச்சிகள்
பகுப்பு:தமிழ் விளையாட்டுத் தொலைக்காட்சி நிகழ்ச்சிகள்
பகுப்பு:2020களில் தமிழ்த் தொலைக்காட்சி நிகழ்ச்சிகள்
பகுப்பு:2021 இல் தொடங்கிய தமிழ்த் தொலைக்காட்சி நிகழ்ச்சிகள்
பகுப்பு:தொலைக்காட்சி பருவங்கள்
மாஸ்டர் செஃப் தமிழ் 1

**மாஸ்டர் செஃப் தமிழ் 1** என்பது ஆகத்து 7, 2021 நவம்பர் 14, 2021 ஆம் ஆண்டு வரை சன் தொலைக்காட்சியில் சனி மற்றும் ஞாயிற்றுக்கிழமைகளில் இரவு 9:30 மணிக்கு ஒளிபரப்பான மாஸ்டர் செஃப் தமிழ் என்ற தொலைக்காட்சி சமையல் போட்டி நிகழ்ச்சியின் முதல் பருவம் ஆகும்.

இந்த நிகழ்ச்சியை பிரபல தமிழ்த் திரைப்பட நடிகர் விஜய் சேதுபதி என்பவர் தொகுத்து வழங்க, சமையல்கலை நிறுவனர்கள் ஆன ஹரிஷ் ராவ், ஆர்த்தி சம்பத் மற்றும் கௌசிக் எஸ் ஆகியோர் நீதிபதிகளாக இருந்தனர். இந்த பருவத்தின் வெற்றியாளர் தேவகி விஜயராமன் ஆவார்.

## பருந்துப்பார்வை
இந்த நிகழ்ச்சியில் 14 போட்டியாளர்கள் கலந்து கலந்துகொள்ளவார்கள். மூன்று சமையல்கலை நிறுவனர்கள் மூலம் அவர்கள் தேர்ச்சி பெற்று அதில் ஒரு வெற்றியாளர் மாஸ்டர்ஷெஃப் பட்டத்தையும் 25 லட்சம் ரொக்கப் பரிசையும் பெறுவார்.

## போட்டியாளர்கள்

## சர்வதேச ஒளிபரப்பு
* இந்த நிகழ்ச்சியை சன் தொலைக்காட்சி மற்றும் சன் தொலைக்காட்சி எச்டி (உயர் வரையறு தொலைக்காட்சி) மூலம் உலகம் முழுதுவதும் (ஆசியா: இலங்கை, தென்கிழக்காசியா), ஐரோப்பா, அமெரிக்காக்கள், மத்திய கிழக்கு நாடுகள்) போன்ற நாடுகளிலும் மற்றும் 11 ஜனவரி 2021 ஆம் ஆண்டு முதல் இலங்கையில் உள்ள சக்தி தொலைக்காட்சிலும் பார்க்க முடியும்.
* இந்த தொடரின் அத்தியாயங்கள் சன் தொலைக்காட்சி என்ற யூடியூப் இணைய அலைவரிசை மற்றும் சன் நெக்ட்ஸ், எம்எக்ஸ் பிளேயர் போன்ற இணையம் மூலமாகவும் பார்க்க முடியும்.

## மேற்கோள்கள்

## வெளி இணைப்புகள்
* 

பகுப்பு:சன் தொலைக்காட்சி நிகழ்ச்சிகள்
பகுப்பு:தமிழ்த் தொலைக்காட்சி நிகழ்ச்சிகள்
பகுப்பு:தமிழகத்தின் தொலைக்காட்சி நிகழ்ச்சிகள்
பகுப்பு:தமிழ் சமையல் தொலைக்காட்சி நிகழ்ச்சிகள்
பகுப்பு:தமிழ் உண்மைநிலை தொலைக்காட்சி நிகழ்ச்சிகள்
பகுப்பு:2020களில் தமிழ்த் தொலைக்காட்சி நிகழ்ச்சிகள்
பகுப்பு:2021 இல் தொடங்கிய தமிழ்த் தொலைக்காட்சி நிகழ்ச்சிகள்
பகுப்பு:தொலைக்காட்சி பருவங்கள்
பகுப்பு:2021 இல் நிறைவடைந்த தமிழ்த் தொலைக்காட்சி நிகழ்ச்சிகள்
நினைத்தாலே இனிக்கும் (தொலைக்காட்சித் தொடர்)

**நினைத்தாலே இனிக்கும்** என்பது ஜீ தமிழ் தொலைக்காட்சியில் 23 ஆகத்து 2021 ஆம் ஆண்டு முதல் 25 அக்டோபர் 2025 வரை திங்கள் முதல் சனி வரை இரவு 10:30 மணிக்கு ஒளிபரப்பான  குடும்பம் சார்ந்த தொலைக்காட்சி நாடகத் தொடர் ஆகும். இது ஜீ வங்களா தொலைக்காட்சியில் ஒளிபரப்பான 'மிதை' என்ற தொடரின் மறு ஆக்கம் ஆகும். இந்த தொடரை என். பிரியன் என்பவர் இயக்க, சுவாதி சர்மா மற்றும் ஆனந்த் செல்வன் ஆகியோர் முதன்மைக் கதாபாத்திரத்தில் நடித்துள்ளனர்.

## கதை சுருக்கம்
இது பொம்மி என்ற நடுத்தர குடும்பத்தைச் சேர்ந்த இளம் பெண் இனிப்பு விற்பனையாளர், இவர் சித்தார்த் குடும்பத்திற்கு இனிப்புகளை விற்கச் செல்கிறார், காலப்போக்கில், அவர்களின் ஒரு குடும்ப உறுப்பினர் போல எப்படி பிணைக்கப்படுகிறார் என்பது தான் கதை.

## சர்வதேச ஒளிபரப்பு
* இந்த தொடர் ஜீ தமிழ் மற்றும் ஜீ தமிழ் எச்டி (உயர் வரையறு தொலைக்காட்சி) மூலம் உலகம் முழுதுவதும் (ஆசியா: இலங்கை, தென்கிழக்காசியா), ஐரோப்பா, அமெரிக்காக்கள், மத்திய கிழக்கு நாடுகள்) போன்ற நாடுகளில் பார்க்க முடியும்.
* இந்த தொடரின் பகுதிகள் ஜீ5 என்ற இணைய மூலமாகவும் பார்க்கலாம்.

## மேற்கோள்கள்

## வெளி இணைப்புகள்
* 

பகுப்பு:ஜீ தமிழ்த் தொலைக்காட்சி நிகழ்ச்சிகள்
பகுப்பு:தமிழ்த் தொலைக்காட்சி நாடகங்கள்
பகுப்பு:தமிழகத்தின் தொலைக்காட்சி நிகழ்ச்சிகள்
பகுப்பு:தமிழ் காதல் தொலைக்காட்சி நாடகங்கள்
பகுப்பு:தமிழ் குடும்பத் தொலைக்காட்சி தொடர்கள்
பகுப்பு:2020களில் தமிழ்த் தொலைக்காட்சி நிகழ்ச்சிகள்
பகுப்பு:2021 இல் தொடங்கிய தமிழ்த் தொலைக்காட்சி நிகழ்ச்சிகள்
பகுப்பு:தமிழ்த் தொலைக்காட்சி நிகழ்ச்சிகள்
பகுப்பு:வங்காளியில் இருந்து மறு-ஆக்கம் செய்யப்பட்ட தமிழ்த் தொலைக்காட்சித் தொடர்கள்
எட்வார்டு ஜெவிட் ராபின்சன்

**எட்வர்ட் ஜெவிட் ராபின்சன்** என்பவர் 19-ஆம் நூற்றாண்டில் இந்தியாவுக்கு வந்த ஆங்கிலேயரும் சீர்திருத்தத் திருச்சபை (புராட்டஸ்டன்ட்) மதபோதகரும் ஆவார். இவர் திருக்குறளை ஆங்கிலத்தில் மொழிபெயர்த்த முன்னோடிகளில் ஒருவராக அறியப்படுகிறார்.

## வாழ்க்கைக் குறிப்பு
ராபின்சன் 1873-இல் "தமிழ் விஸ்டம்" என்ற பெயரில் பண்டைய தமிழ் நூல்களின் தொகுப்பு ஒன்றைப் பதிப்பித்தார். இதில் ஆங்கிலத்தில் மொழிபெயர்க்கப்பட்ட திருக்குறளின் ஒரு பகுதியும் அடங்கும். 1885-இல் இதன் விரிவாக்கமாக "டேல்ஸ் அண்டு போயம்ஸ் ஆஃப் செளத் இந்தியா" என்ற பெயரில் வெளியிட்டார். இதில் வீரமாமுனிவர், சீகன்பால்க் மற்றும் பெர்சிவல் போன்ற மதபோதகர்களைப் பற்றியும் அவர்களது பணிகளைப் பற்றியும், நூலின் முன்னுரையில் தனக்கு முந்தைய மொழிபெயர்ப்பாளர்களான எல்லீசன், வில்லியம் ஹென்றி ட்ரூ, காரல் கிரவுல், சார்லஸ் எட்வர்ட் கோவர் ஆகியோரது மொழிபெயர்ப்புகளைப் பற்றியும் குறிப்பிட்டிருந்தார்.

தனக்கு முந்தைய மதபோதகர்களைப் போலவே ராபின்சன்னும் திருக்குறளின் முதல் இரண்டு பால்களை மட்டுமே மொழிபெயர்த்தார். அவற்றின் 108 அதிகாரங்களையும் செய்யுள் நடையில் மொழிபெயர்த்த அவர், மூன்றாவது பாலை மொழிபெயர்க்கவில்லை. அவரது சமகாலத்து ஆங்கிலேயர்கள் அவரது செய்யுள் நடை மொழிபெயர்ப்பினை வெகுவாகப் பாராட்டினர். எனினும் தா. பெ. மீனாட்சிசுந்தரம் உள்ளிட்ட பிற்கால இந்திய அறிஞர்கள் ராபின்சனின் மொழிபெயர்ப்பு மூலத்தோடு ஒன்றியிருக்கவில்லை என்றே கருதுகின்றனர்.

ஜி. யு. போப், தனது குறள் மொழிபெயர்ப்பு நூலின் முன்னுரையில் ராபின்சனை இவ்வாறு பாராட்டினார்:

## மேற்கோள்கள்

பகுப்பு:தமிழ்-பிறமொழி மொழிபெயர்ப்பாளர்கள்
பகுப்பு:தமிழ்-ஆங்கில மொழிபெயர்ப்பாளர்கள்
பகுப்பு:திருக்குறள் ஆங்கில மொழிபெயர்ப்பாளர்கள்
இலாவண்யா சுந்தரராமன்

**இலாவண்யா சுந்தரராமன்** (*Lavanya Sundararaman*) கருநாடக இசைக்கலைஞர் ஆவார். இவர் பூர்ணபிராக்யா ராவிடம் ஆரம்பப் பயிற்சியைப் பெற்றார். மேலும் இவரின் இசைக்கலைஞர்களின் குடும்பத்திலிருந்தும் பயிற்சி பெற்றார்.

## தொடக்க வாழ்க்கையும் குடும்பமும்
இலாவண்யா காயத்ரி, டாக்டர் ஆர். சுந்தரராமன் இணையருக்குப்  பிறந்தார். இவர் பிரபல கருநாடக இசைப் பாடகி டி.கே.பட்டம்மாளின் பேத்தி ஆவார். மிருதங்கச் சக்ரவர்த்தி பால்காட் மணி ஐயரின் பேத்தியும் ஆவார் .
இலாவண்யா தன் குழந்தைப் பருவத்தில் தன்னுடைய பாட்டி டி. கே. பட்டம்மாளிடம் இருந்து இசைப் பாடங்களைப் பெற்றார். டி. கே. பட்டம்மாள், பிரபலப் பாடகி லலிதா சிவகுமார், இவரின் தாயார் காயத்திரி சுந்தரராமன், இவரின் அத்தையும் புகழ்பெற்ற பாடகியுமான நித்யஸ்ரீ மகாதேவன் ஆகியோரின் சீடராவார்.

இலாவண்யா இராணி மேரிக் கல்லூரி, சென்னையில் இளங்கலையும், முதுகலையும் முடித்து டாக்டர் எம். 
ஏ. பகீரதியின் வழிகாட்டுதலின் படி இசையில் முனைவர் படிப்பும் படித்து வருகிறார்.

## இசை வாழ்க்கை
## சுற்றுலா
இலாவண்யா இந்தியாவின் முக்கியச் சபாக்களில், குறிப்பாகச் சென்னையில் ஆண்டுதோறும் திசம்பர் இசை விழாவின் போது இசை நிகழ்ச்சி நடத்தியுள்ளார். இவர் அமெரிக்கா, கனடா, இலங்கை மற்றும் பிற இடங்களிலும் பாடல்கள் பாடி இசை நிகழ்ச்சிகளை வழங்கியுள்ளார்.

### இலாவண்யாவின் குறிப்பிடத்தக்க நிகழ்ச்சிகள்
* 2000 செப்டம்பர் மாதம் சென்னை மியூசிக் அகாதமி   
கொள்ளுப் பாட்டி டி. கே. பட்டம்மாள், பாட்டி லலிதா சிவகுமார், தாத்தா ஐ. சிவகுமார், அத்தை நித்யஸ்ரீ மகாதேவன் ஆகியோருடன் இணைந்து இசை நிகழ்ச்சி.

* 2008 பெப்ரவரி மாதம் மங்களம் கணபதி அறக்கட்டளைக்கான கருப்பொருள் இசை நிகழ்ச்சி.
* 2009-இல் அத்தை நித்யஸ்ரீ மகாதேவனுடன் திரிவேணி சங்கமம் மற்றும் வெள்ளித்திரை இராகங்கள் என்ற இசை நிகழ்ச்சிகள். இந்நிகழ்வில் திரைப்படப் பாடல்களும் பாடப்பட்டது.
* 2010-இல் பாட்டி லலிதா சிவகுமார் மற்றும் அத்தை நித்யஸ்ரீ மகாதேவனுடன் பாட்டி டி.கே.பட்டம்மாளுக்கு அஞ்சலி செலுத்தும் வகையில் கருநாடக இசைக்கான இளைஞர் சங்கத்தின் 25-ஆவது ஆண்டு விழா நிறைவடைந்தது. 
* 2011-இல் சூலை மாதம் மும்பையில் இசை நிகழ்ச்சிகள். 

## தொலைக்காட்சி நிகழ்ச்சிகள்

இலாவண்யா பல்வேறு தொலைக்காட்சி இசை நிகழ்ச்சிகளில் தோன்றினார்:

* 2004-ஆம் ஆண்டில் தமிழ்ப் புத்தாண்டு அன்று ஜெயா தொலைக்காட்சியில் ஒரு சிறப்பான இராகமாளிகா இசை நிகழ்ச்சி.
* 2009-இல் இராஜ் தொலைக்காட்சியில் ஒளிபரப்பான ஒரு சிறப்புத் தீபாவளி நிகழ்ச்சி.
* 2009 நவம்பர் 2 அன்று, விஜய் தொலைக்காட்சியின் ஏர்டெல் சூப்பர் சிங்கர் ஜூனியரின் சீசன் கார்த்திகைச் சிறப்பு நிகழ்ச்சி.
* 2013, 2014 மற்றும் 2015-ஆம் ஆண்டுகளில் மக்கள் தொலைக்காட்சியில் தேனமுது இசை நிகழ்ச்சி .  
* 2015-ஆம் ஆண்டு நவராத்திரி விழாவின் போது ஜெயா தொலைக்காட்சியில் ஒளிபரப்பாகிய நவராத்திரி நாயகியார் சிறப்பு இசை நிகழ்ச்சி.

## பாடிய பாடல்கள்

இலாவண்யா இந்து பக்தி மற்றும் பிற வகை இசை ஆவணப் பாடல்களைப் பாடியுள்ளார்.
* ஸ்ரீ சத்ய சாய் சாதனா அறக்கட்டளைக்கு - சாய் இலாவண்யா இலஹரி (பாடல்), பிரசாந்தி நிலையம், புட்டபர்த்தி.
* கிரி வர்த்தக நிறுவனத்திற்கான - கருணை தெய்வமே (பாடல்).
* மங்களம் கணபதி அறக்கட்டளைக்கு - மதுரகாளி அம்மன் (பாடல்).
* கிரி டிரேடிங் ஏஜென்சிக்கு - திரிவேணி சங்கமம் (பாடல்).

## மேற்கோள்கள்

பகுப்பு:வாழும் மக்கள்
பகுப்பு:கருநாடக இசைக் கலைஞர்கள்
பமீலா சாட்டர்ஜி

**பமீலா சாட்டர்ஜி** (*Pamela Chatterrjee*) என்பவர் இந்தியாவின் உத்தராஞ்சல் மாநிலத்தினைச் சார்ந்த எழுத்தாளர் மற்றும் கிராமப்புற ஆர்வலர் ஆவார். இவர் தனது களப்பணி மற்றும் செயல்திட்டத்தின் மூலம் சுமார் 625,000 ஹெக்டேர் நிலத்தை மீட்டுள்ளார். இவருக்கு நாரி சக்தி விருது வழங்கப்பட்டது. நாரி சக்தி விருது இந்தியாவில் பெண்களுக்கு வழங்கப்படும் மிக உயர்ந்த விருது ஆகும்.

## வாழ்க்கை
பமீலா சாட்டர்ஜி 1930 ஆம் ஆண்டு பிறந்தார். சாட்டர்ஜி இந்தியாவின் உத்தராஞ்சல் மாநிலத்தில் குமான் பகுதியில் வசிக்கிறார்.

நிலத்தினைப் பண்படுத்தும் திட்டத்தினை, சாட்டர்ஜி உலக வங்கி நிதியுதவியுடன் துவங்கி 4,600 ஹெக்டேர் நிலத்தை மீட்க முடிந்தது. இத்திட்டம் 95 விவசாயிகளுடன் தொடங்கியது. ஆனால், இரண்டு ஆண்டுகளில் விவசாயிகளின் எண்ணிக்கை அதிகரித்தது. சம்பந்தப்பட்ட நிலத்தில் அதிக சோடியம் இருந்தது. இந்த மண் உப்புத் தன்மையுடையதாக அறியப்படுகிறது. ஆனால் இங்குப் பயிரிடப்பட்ட நெல் அறுவடை, பாரம்பரிய வயல் விளைச்சலை விட அதிக மகசூல் ஈட்டியது.

இவர் "மலைகளைக் கேளுங்கள்: ஒரு இமாலய இதழ்" எனும் நூலை 2005இல் வெளியிட்டார்.

இவரது, நிலத்தினைப் பண்படுத்தும் திட்டத்தில் சுமார் 10,000 விவசாயிகள் சேர்ந்தனர். இவர்கள் மூலம் 625,000 ஹெக்டேர் நிலம் பண்படுத்தப்பட்டது.
[இடது|thumb| இந்தியக் குடியரசுத் தலைவர் [ராம் நாத் கோவிந்த் சாட்டர்ஜிக்கு நாரி சக்தி விருது வழங்கும் காட்சி]]
2012ஆம் ஆண்டில் "*தி ஜாமூன் மரம்*" என்ற தலைப்பில் தனது பண்ணை அனுபவங்களை எழுதி புத்தகமாக வெளியிட்டார். இந்தப் புத்தகத்தில் தனது திட்டத்தை விவரித்து இதனுடன் சம்பந்தப்பட்டவர்களின் நினைவுகளை உள்ளடக்கியதாக எழுதினார். இந்தப் புத்தகம் ஆன்மீகத் தலைவர் ரமேஷ் ஓசாவுக்கு அர்ப்பணிக்கப்பட்டது. இந்தப் புத்தகம் உலக வங்கியின் டெல்லி அலுவலகத்தில் முனைவர் அசோக் கோஸ்லாவால் வெளியிடப்பட்டது.

இவருக்கு 2017ல் நாரி சக்தி விருது வழங்கப்பட்டது. குடியரசுத் தலைவர் மாளிகையில் இந்தியக் குடியரசுத் தலைவரால் இந்த விருது வழங்கப்பட்டது. இந்நிகழ்வின் போது இந்தியப் பிரதமர் நரேந்திர மோதி உடனிருந்தார்.

## மேற்கோள்கள்
 


பகுப்பு:வாழும் மக்கள்
பகுப்பு:1930 பிறப்புகள்
பகுப்பு:பெண் சமூகவியலாளர்கள்
நாஞ்சில் நளினி

**நாஞ்சில் நளினி** (*Nanjil Nalini*; 1944-19 சனவரி 2020)  என்பவர் இந்திய நடிகை ஆவார். இவர் முக்கியமாகத் தமிழ்த் திரைப்படங்கள் மற்றும் தொலைக்காட்சித் தொடர்களில் நடித்துள்ளார். இவர் 50 ஆண்டுகளுக்கும் மேலான திரைத்துறையில் நடித்து வருகின்றார். நளினி தனது 12ஆவது நாடகத்தில் குழந்தை கலைஞராகத் தொடங்கினார். பின்னர் 100க்கும் மேற்பட்ட படங்களில் நடித்துள்ளார். இவருக்கு 1978ஆம் ஆண்டு தமிழ்நாடு அரசு கலைமாமணி விருதினை வழங்கியது.

நளினி 2020 ஜனவரி 19 அன்று தனது 76 வயதில் சென்னையில் இறந்தார்.

## பின்னணி
நாஞ்சில் நளினி கன்னியாகுமரி மாவட்டத்தில் உள்ள தக்கலையில் பிறந்தார். நடிப்பு மீதான ஆரம்ப நாட்டம் காரணமாகத் திருநெல்வேலி நகரத்திற்குச் சென்றார். இங்கு இவர் தனது 12 வயதில் ஒரு நாடகக் குழுவில் சேர்ந்தார். தனது முதல் நாடகமான “நால்வர்” என்னும் சமூக நாடகத்தில் நான்கு கதாநாயகர்களின் அம்மாவாக நடித்தவர். பின்னர் இவர் புகழ்பெற்ற தமிழ் நாடகக் கலைஞர்களான தி. க. சண்முகம் (டி.கே.எஸ்), எஸ்.எஸ்.ராஜேந்திரன், மேஜர் சுந்தர்ராஜன் மற்றும் 'வைர நாடக சபா' போன்ற நாடகக் குழுக்களில் நடித்தார்.

## திரைப்படம் மற்றும் தொலைக்காட்சி
நாஞ்சில் நளினியின் நாடகத் திறமை காரணமாகச் சென்னையில் தமிழ் திரைத்துறையில் நடிக்க வழிவகுத்தது. இவர் 1968ஆம் ஆண்டு “அன்று கண்ட முகம்” என்னும் திரைப்படத்தின் மூலம் தமிழ் திரையுலகில் அறிமுகமானார். இத்திரைப்படத்தில் இரவிச்சந்திரன் கதாநாயகனான நடித்திருந்தார். 1968 சிவாஜி கணேசன் நடித்த எங்க ஊர் ராஜா திரைப்படத்தில் சிறிய வேடம் ஒன்றில் நடித்தார். மேலும், சிவாஜி கணேசன் நடித்த தங்கப் பதக்கம் (1974), அண்ணன் ஒரு கோயில் (1977) மற்றும் தீர்ப்பு (1982) உள்ளிட்ட திரைப்படங்களிலும் நடித்துள்ளார். 1970, 1980 மற்றும் 1990களின் சில பிரபல நடிகர்களின் படங்களில் நளினி நடித்தார். கமல்ஹாசனுடன் ஆடு புலி ஆட்டம் (1977), இரசினிகாந்த் நடித்த தர்ம யுத்தம் (1979) மற்றும் சத்யராஜ் நடித்த ரிக்சா மாமா (1992) திரைப்படங்களிலும் நடித்துள்ளார்.

ஜக்கம்மா, ராஜ நாகம், கல்யாணமாம் கல்யாணம் (1974), துணையிருப்பாள் மீனாட்சி, அத்தைமடி மெத்தையடி (1989), பூந்தளிர் (1979), ரோஜாவின் ராஜா (1976), சந்திப்பு (1983), அன்னை அபிராமி (1972), உங்களில் ஒருத்தி (1976), அதிர்ஷ்டக்காரன் (1978), வீட்டுக்கு வீடு வாசப்படி (1979), கற்பகம் வந்தாச்சு (1993) என்பன இவர் நடித்துள்ள சில திரைப்படங்களாகும்.

கலைத்துறையில் இவரது பங்களிப்புக்காக 1978இல் இவருக்குக் கலைமாமணி விருது வழங்கப்பட்டது. ஏவிஎம் விருது, அறிஞர் அண்ணா, கலைஞர் மற்றும் செல்வி ஜெயலலிதா விருதுகள் போன்ற பிற பிரபலமான தமிழ்த் திரைப்பட விருதுகளையும் பெற்றுள்ளார்.

பிற்காலத்தில், அழகி, வள்ளி, பைரவி ஆவிகளுக்குப் பிரியமானவள், மந்திரவாசல், சூலம், கிருஷ்ணதாசி, அச்சம் மடம் ஞானம் மற்றும் பிருந்தாவனம் போன்ற பல பிரபலமான தமிழ் தொலைக்காட்சி தொடர்களில் துணை நடிகையாக நடித்துள்ளார்.

## பிற்கால வாழ்வு
நளினி சென்னை வேளச்சேரியில் வசித்து வந்தார். இவருக்கு செல்வம் என்ற மகனும் 2 பெண் குழந்தைகளும் உள்ளனர்.
தனது திரைப்பட வாழ்க்கையின் போது, நளினி தனது சொந்த நாடகக் குழுவை தனது மகள் பெயரில் *'ரேவதி ஃபைன் ஆர்ட்ஸ்*' என்ற பெயரில் தொடங்கி நடத்தினார். இந்த குழுவில் நளினியின் மகள் நாஞ்சில் ரேவதியும் இருந்தார். நாஞ்சில் நளினி உடல்நலக்குறைவு காரணமாக 76ஆவது வயதில், 2020 ஜனவரி 19 அன்று சென்னையில் இறந்தார்.

## மேற்கோள்கள்


பகுப்பு:தமிழ்த் தொலைக்காட்சி நடிகைகள்
பகுப்பு:1944 பிறப்புகள்
பகுப்பு:2020 இறப்புகள்
பகுப்பு:கன்னியாகுமரி மாவட்ட மக்கள்
பகுப்பு:தமிழ் நடிகைகள்
பகுப்பு:இந்திய நடிகைகள்